Ek jagah Hazrat Ali 43s (dad dl sa) khud farmate hain, ke nafrat bhi insaan ko tabah 
karti hai aur hadse zyada mohabbat bhi tabah kartihao, aitedaal hona chahiye. 
Hazrat Ali khud 4s jds àl - a) farmate hain, ke dushmani karo kisi se to itni na karo 
ke jab baad me milo to sharminda hona pare, aur kisi se dosti bhi itni na karo ke 
agar usse dushmani ho jaye go sharminda hona pare ke kaise insaan se dosti kit hi. 


Aitedaal rakho mohabbat aur nafrat me 


Rasulallah # ke Hajj ke baad ka wakiya: 
Hadees: Nabiye Kareem $ Hazrat Ali 4s (das ål 2) ka haath pakarte hain aur irshad 


farmate hain, logo, jaan lo, “jiska mai maula, Ali uska maula”, mai jis tarah khazano 
ka baatne wala, Ali bhi us tarah baatne wala, jiska mai madagaar, Ali bhi uska 
madadgaar, jiska mai hafiz, Ali bhi uska hafiz 

- Jame Tirmizi, Hadees 3713 

- Al Musannaf, Hadees 32072 

- Al Mustadrak, Hadees 4652 

- Majemul Kabeer, Hadees 12593 


Naherwan ki Jung hui, Hazrat Ali apne ashaab ke saath jung ke liye nikalte hain, 
raaste me ek girja ghar aata hai, padri ne apse mulaqat kari aur mashwara di ke abhi 
sitare khuch theek nahi hain lehaza ap abhi jung na karen, ap chahen to yahan aram 
karen, wo padre najumi tha, apne us padri se pucha ke tu sitaro ke baare me kya 
janta hai, bola mujhse zyada iska ilm koi nahi rakhta, pucha acha ye bata falan sitara 
is wakht kahan hai, bola ke maine to iska naam aaj tak suna hi nahi, acha phir ek aur 
sitare ka naam liya ke bata ye kahan hai, phir tu kis baat par dawa karta hai ke hum 


teri baat ko maanain 


Acha chor duniya ki bhi khuch khabar hai tujhe, haan bola bahot khuch khabre 
janta hun, to bata ke jis jagah tu khara hai aur tere kadmo ke niche kya hai, kaha 
mujhe nahi malum, to sun tere kadmo ke theek 7 feet niche ek sanduk hai usme here 
aur jawaharat hai unki tadad bhi batayi, padri hairaan ho gaya, ye kaise ho sakta hai, 
kaha ke khoad aur khud hi dekh le, khoada gaya aur wohi sabh thi jo apne usko 
bataya tha, kadmo me gira, mere Allah ke Rasul ne mujhe iska ilm diya tha, Islam 


me dakhil hua saath me ye bhi chala 


Ye jung kharjiyo se hui thi, raat bhar ye namaz parte, Ouran ki tilawat karte, ek 
sahabi ne pucha ke Huzur kya hum inse jung karne aye hain ye to itne Allah wale 
hain, Maula Qayenat ne farmaya, inki ibadat ko mat dekho, mai tumhe aisi nishani 
batata hun jo tumhare qalb ke smenan ka sabab hogi, aur tum jaan jaoge ke haq 


hamare saath hai 


Rasulallah ne mujhe 2 paishgohi kit hi, ek ye Ali jab tu kharjiyo se larega tere 10 se 
zyada admi maare nahi jayenge aur kharjiyo ke 10 se zyada bach kar nahi ja 
payenge, dusri ye ke inme ek shaks hoga uska naam Zuwul Sadiya iski nishani ye 
hai ke uski gardan aur kaan ke darmiyan ek ghosh ka luthra aisa hoga jaisa aurat ka 
pistan hota hai, tum jung karo, jab jung jeet jayenge haq tum par khud wazey ho 
jayega. Subah jung hui aur wohi hua jiski apne khabar di thi 


4. Hazrat Ali 4s (Jai dil sa) ki azmat - Noor aur Bhai dono hain 
Hadees: Allah ke Nabi ne irshad farmaya, Ali jis noor se meri takhleek hui usi mitti 
se teri bhi takhleeq hui hai, teri jins aur meri jins ek hi hai. Tamaam rishtey duniya 
mehain, akhirat mekoi kisiko nahi pehchangega, magar, Huzur # ne farmaya, Ali 


duniya me bhi mera bhai aur akhirat me bhi mera bhai hai 


- Imam Tirmizi, Vol 5, Pg 636, Hadees 3719 

- Imam Ibn Maaja, Vol 1, Pg 44, Hadees 119 

- Imam ibn Shaiba, Vol 6, Pg 366, Hadees 32071 
- Musnade Ahmed, Vol 4, Pg 165 


5. Hadees: Al Mustradrak, Majemeul Kabeer, Musnadul Firdaus 
Ek qudbe me Sarkar # ne irshad farmaya, ai logo, Ali ko dekho, (log Ali ke taraf 
dekhte hain) apne farmaya, Ali ka dekhna bhi ibadat hai, aur farmaya, Momin wo 
hoga, jiske dil me Ali ki mohabbat hogi, aur jis dil me Ali ki mohabbat nahi us dil 


me imaan dakhil hohi nahi sakta 


6. Wakiya: Baba Faridganj Shakkar 4s 4! 443) ek wakiya likhte hain 


Ek baar Safar me Maula e Oayenat ke saath apka khadim Abdur Rahman saath ja 
raha hai, isko pyaas lagi kehta hai aka paani mil jata to bara acha hota, paas ek 
veeran kabrastan nazar aya, ap ek kabr ke kareeb pahonche, kabr wale ko salam kiya 


(is baat ki daleel hai ke apko ilm e ghaib tha ke ye sahebe imaan hokar mara hai) 


Apke salaam karne ka andaz, “assalamoalikum ibn fala, ya ibn fala, ya ibn 
Palanan tak Adam aul 445 tak sajra bataya” (ap wo hain to sab ke sajre jante 


hain) aur pucha ke bata paani kahan hai 


Kisi kehne waley ke khub kaha :- 


ke mera khuda jisey aujey kamaal deta hai 
usey butool ki chokhat pe daal deta hai 
parakhna ho kisi ko, Ya Ali keh do, 


ye wo amal hai jo sajrey khangal deta hai 


Khadim kehta hai qurbaan jaun mere aka apki zaat par, ap iski puri nasal jaante 
hain, aur nahi jaante ke paani kahan hai ye nahi jaante, Maula e Qayenat ne 
farmaya, kasam wahdahu la shareek ki, mai zameen se zyada asmaan ke raasto se 
wakhif, duniya me jahan kahan khushkhi hai wo bhi janta hun aur kahan kahan 
paani hai wo bhi janta hun, khadim ne kaha, Huzur jab ap jaante hain to puch kyun 
rahe hain, farmaya, “puch is liye leta hun ke mujhme tagabbur na paida ho ke Ali tu 


sab khuch janta hai” 


Puchna la - ilmi hone ki daleel nahi hoti, puchna ajazi ki bhi daleel hua karti hai 
- Kanzul ummal, Hazrat Husamuddin 48s 4 443) Vol 6 Pg 153 


- Serajal Munir Sharah Jameus Saghir, Pg 417 


Jung e Siffen jab Hazrat Ali ne fatah ki, to apke ashaab apko tohfe paish kar rahe 
hain, abdur rahman bhi ek talwar lekar aya, Ali ne usey mayan se nikala dekha bari 
keemti talwar hai nag lage hue hain, wapas miyan me rakhi aur abdur rahman ko de 
di, farmaya ke ise tu apne paas rakh, tu is se mera qatl karega, hairan hua, rone laga, 


aage chalkar wo kharji hua aur qatl bhi kara 


7. Maula e Qayenat farmate hain, ke sharaab itni buri cheez hai ke agar sharaab ka ek 
qatra gir jaye aur koi wahan minar tameel kare, aur mujhse kahe ke ap is minar par 
khare ho jaiye aur azaan pukariye iske aiwaz puri duniya ki hukumat apko de di 


jaye, to mai kabhi Allah ka naam pukarna gawara nahi karunga 


8. Wakiya: Hazrat Ali Jung e Siffen se loat rahe hain, shaam ho gayi, ek magam par 
ruke pucha, bataya gaya, ye Karbala hai, ap apne ghorey par se niche utre, haath me 
neza ya chari thi, ek jagah jatey neze se ek lakeer banayi, khuch duri gaye phir 
lakeer banayi, pir khuch dur gaye phir lakeer banayi, log dekh rahe hain. 


Imam Hasan 4 (Sus Ai sa) ne pucha, abba Huzur, ap ye kya kar rahe hain, farmaya, 
suno, ye wohi zameen hai jahan mera beta Hussain shaheed kiya jayega, yahan 
kheme lagaye jayenge, yahan Ahle Bait ke kheme honge, yahan mere bete, yahan 


dushman Yazeed ki foaj hogi, yahan Hussain ke sir to tans se juda kiya jayega. 


9. Huzur # ne Madine me farmaya, ke mai ilm ka shaher hun aur Ali uska darwaza. 
Khuch Yahudi ye sunkar jama hue, kehne lage, jab bhi Mohammad se khuch puchte, 
Jibreel aake wahi kar jaate, mushkil se mushkil sawal ka jawab de dete, aaj 
Mohammad ne apne ilm ke saath Ali ko bhi joar liya hai, ab Ali se puchenge aur Ali 
ne jawab na diya to Mohammad ko jhutha kahenge 


Yahudiyo ke 10 aalim jama hue aur mushkil se mushkil sawal taiyar kiya aur Hazrat 
Ali ke paas aaye, hum apse sawal puchne aye hain, pucho, kaha, sawal zara mushkil 
hai ap chahen to 2 ya 3 din ka wakht le lain, phir jawab dena, ye kehkar unhone 
Hazrat Ali ka mazaq urana chaha, ye dekh ap ko jalal aya, ab tumhare sawaal ka 
jawab mera beta Hasan dega. Hazrat Ali ne bete Imam Hasan ko bulaya, umr 3 saal 
aur farmay, puch lo apne sawaal ye jawab dega, unhone kaha ye baccha kya jawab 
dega, hum ullema Yahood hain, kaha, ye na de sake to ap dainge, apne farmaya, ye 


naubat nahi ayegi 


Bete Hasan batao, wo kaun si 10 chize hain jisme se har baad wali cheez apne pehle 
wali par ghalib hai, duswi wo jis par koi ghalib nahi, jawab diya 

> Ts#- mitti ka dhela, jis par patthar ghalib hai 

> 2md- patthar par loha ghalib hai 


10. 


11. 


3rd - lohey par aag ghalib hai 

4th - aag apr paani ghalib hai 

5th - paani par bhaap ghalib hai (bhaap paani ko ura deta hai) 
6th - bhaap par badal ghalib hai 

7th - badal par farishta ghalib hai 

8th - farishto par malakul maut ghalib hai 

9th - malakul maut par Allah ghalib hai 

10t - Allah wo hai jis par koi ghalib nahi 

Ek shaks ne Hazrat Ali se 4 sawal kiye jawab Imam Hasan ne diya 

(a) Zameen ka marqas kya hai - Kaabatullah 

(b) Aasmaan ka marqas kya hai - Baitul Mamul (jo farishto ka qibla hai) 

(c) Haq aur Batil me kitna fark hai - 4 ungal ka fark hai (aankh aur kaan ke beech ka 
fasla jitna) 

(d) Mashriq aur Maghrib me kitna fark hai - Suraj ke ek din ke safar ke barabar 


Hazrat Ali 45 (dai al sa, ke ek jung ka wakiya: 


Maula Qayenat 4 (di à sa) ek jung me lar rahe hain, dushman ko pachara, seeney 
par sawaar ho gaye, haath me talwar apke, ab uski gardan kaatna hi chahte the, usne 
ghusse me apke mooh par took diya 

Hazrat Ali 4 (das àl 3) uth gaye, usko ta'ajjub hua, kehne laga, maine to apke mooh 
poar thooka, apko to aur ghussa ana chahiye the, ap aur jaldi se meri dardan maar 
dete, kya baat hai mai thuka aur ap uth gaye. Apne farmaya, suno, pehle jab mai 
tujhe qatl kar raha tha, tu Allah ka dushman tha, mai raza e elahi ke liye qatl kar 
raha tha, jab tune thuka tab usme mera ghussa aur nafs shamil ho gaya, hum apne 


ghusse ke aiwaz kisi ko nahi marte. 


Jehad wo hai ke Allah ke raza ke khatir ho aur jab apna badla, ghussa, junun ajaye 
to wahin se Jehad khatm ho jata hai 


12. Hazrat Ali 4s (das 4) pa) ka ilm e ghaib 


(a) Hadees: Hazrat Abu Tufail Amir bin Wasla 45 (3403 ùl pa) kehte hain, ke mai 


(b 


Na 


Hazrat Ali ke qudbe me shareek tha Koofa me, ap mimbar par tashreef laye aur 
famaya, ai logo, pucho mujhse, kasam parwar digar e alam ki, qayamat tak jo 
khuch hone wala hai, jis cheez ke baare tum mujhse puchoge, mai uski tumko 
khabar dunga 

- Imam JafarTehrei 44e ål 4a) ne “Al Riyazun Nasra”, Vol 2, Pg 262 


Sawahean Nabuwat me Abdul Rahman Jami 44e 44) Asa) likhte hain, ke Maula e 
Qayenat fajr ki namaz parkar bahar nikle, apne ghulam kambar se kaha jao, 


kambar jao fala gali me ek mard aur aurat ka jhagra ho raha hai, dono ko lekar 


Dono ko apke paas lekar aya, farmaya, ke jhagre ka masla tum byan karoge ya 
mai byan karun, mard kehta hain ke Sarkar aphi byan kar di jiye. Kaha ke 
tumhara jhagra ye hai ke tumne is aurat ko ek martaba bazaar me dekha, jee 
Sarkar, tujhe bari pasand ayi, jee Huzur, phir tune isse nikah kar liya, jee ye bahi 
sahi hai, magar jaise hi tu pehli kamre me pahoncha aur jaise hi tune iska 
ghunghat uthaya, iske chehre ko dekh kar Allah ne foran tere dil me iske liye ek 


nafrat paida ki aur tu kamre se bahar loat aya 


Bola, ji Sarkar, phir dusri raat teesri raat hatta ke ek mahina guzar gaya, tune is 
aurat ke saath khuch nahi kiya is baat par ye aurat tujhse lar rahi hai ke jab tune 
mujhse nikaah kiya to meri khawish puri kyun nahi karta, yehi jhagre ki 


buniyaad hai na, kaha Huzur apne sahi farmaya 


Kaha, ai aurat ab mai tujhe is mard ka kissa tujhe sunaun, kaha Huzur sunaiye, 
farmaya, jab tu kanwari thi aur bari khubsurat thi, to tera ek chahcah zaat bhai 
tha jiska dil tujh par agaya, aur ek raat tu gali se guzar rahi thi usne tujhe gali me 
kheecha aur tere saath usne mooh kala kiya, kya mai sach karun, boli Huzur sach 


keh rahe hain ap, uske baad tu hamla hui 


Tune ye baat apni maa par zahir ki, teri maa khoaf zada hui, teri maa tujhe apni 
maa ke ghar le gayi aur wahin tune is bacche ko paida kiya, phir teri maa us 
bacche ko lekar nikli saath me tu bhi thi, ek ameer ke ghar ke saamne tune us 


bacche ko daal diya, tu door se chupke dekhti rahi is umeed pe ke ghar wala 


(c) 


darwaza khole aur bacche ko uthaye, us par rahem kare aur uski parwarish kar 


de, aur jab tujhe in saari baton se smenan ho jaye tab to wahan se jaa sake 


Abhi tu dekh rahi thi ke utne me hi ek kutta wahan aya aur tere bacche par isse 
pehle lapakta tune ek patthar uthaya aur us kutte par mara, kutta to hat gaya 
patthar tere bacche ki peshhani par lag gaya, peshani zakhmi hui, phir tune apne 
rupatte ko phara aur apne bacche ke sir par bandha, aur phir tu chup gayi, 
baccha rone laga, awaaz sun kar wo ameer ghar wale ne darwaza khola aur usne 
goad me liya usne awaazen lagayi, ke kaun hai is bacche ki maa, tu sunte rahi, 
tune awaaz nahi diya hatta ke usne us bacche ko ghar me rakh liya aur uski 
parwarish ki, apne pucha, batao ye maine sach kaha ya jhuth kaha, boli, Huzur 


apki ek ek baat sach hai 


Apne kaha ai nojawana apna imama hatao, jaise hi imama hataya wo zakhm ka 
daag dikha, janti hai ye nojawan tera wohi baccha hai, tera beta hai. Allah ne teri 


hifazat ki ghalti se tera beta hi teri nikaah me agaya 


Hazrat Ali 4s (dai dl sa, Jung e Siffeen se loat rahe hain, gija ghar ke kareeb 
pahonche, sathiyo ne kaha pyaas lag rahi hia, padri se paani pucha jisse tum 
hame sehrab kar sako, padri ne kaha, mere paas bahot thora paani hia, mai 
tumhe pila dunga itna bara lashkar hai to mai pyasa reh jaunga, ap 45 (das all pa) 
ne kudhal mangwayi aur apne ashaab se farmaya ke s jagah khoda, padri ne 
kaha, Huzur jis jagah ap khod rahe hain paani nahi nikalne wala, apne farmaya, 
ke paani bhi hai aur khazana bhi, khazane me itne itne sone ke sikke aur inti 


tadaad me heere itni tadad me jawaharat hai ye sabh bata diya apne 


Apne kudhal mangwayi aur apne ashaab se farmaya ke is jagah khodo, padri ne 
kaha, Huzur, jis jagah ap khod rahe hain paani nahi nikalne wala, apne farmaya, 
ke paani bhi hai aur khazana bhi, khazane me itne itne soney ke sikke, itni tadad 
me heerey, itni tadad me jawaharat, chunache, khoda gaya, pani nikla, khazana 
bhi nikla aur jitni jitni ginti batayi thi apne utne utne hi khazane ki tadad nikli, 
ye dekh padri bola ke mere baap dada is girje ki rakhwali karte aa rahe mujhe 


nahi malum ke yahan khazana garah hai, ap 4s wi Al sa) ne us padri ko paani 


13. 


14. 


15. 


16. 


pilane ki ujrat me khazana usey dena chaha par padri ne mana kar diya aur bola 


mujhe Imaan me dakhil kar dijiye mujhe khazana nahi chahiye. 


Maula e Qayenat farmate hain, logo, pura Quran e Azeem Surah Yaseen ke andar 
hai, aur pura Surah Yaseen Surah Fatiha ke andar hai, aur pura Surah Fatiha ka 
nichore “Bismillah” ke andar hai, Bismillah ki “baa” ka nukhta mai hun. Isme Ali ka 
fikr nahi ajazi hai, kaise, Alif, baa ye sab huruf e tahajji hai, aur pure huruf e tahajji 


me sirf “baa” ka nukhta niche hota hai 


To jab duniya alif na samajh saki to Ali jo baa ka nukhta hai to Ali ko kahan se 
samajh sakegi, to jab Alif ka jawab nahi to Ali ka bhi jawab nahi, yehi wajah hai ke 
Hazrat Ali 435 (Sss dil a, ke ilm ko na koi samajh saka aur na hi Hazrat Ali 4 2) 


aic “Sb ki zaat ko 


Maula e Qayenat ki karamat: 


Hazrat Allama Hazrat Abdur Rahman ibn Jaami 44s 4! tas) bahot bare buzurg, inki 
kitaab “Shohedun Nabuwat” likhte hain, Jab ap safar ke liye nikalte, ghorey ko 
taiyar kiya jata, ghorey ki rigaab me ek pair daalte, Quran ki tilawat shru karte, jab 


riqaab me dusre pair daalte us darmiyan me pura Quran khatam kar dete the 


Hadees: Sahih Bukhari, Vol 2, Hadees 640 
Hazrat Dawood adi 4.15 Zaboor ki tilawat karte (Quran se 3 gunaah bari thi ayato ke 


aitbaar se), ap zeen ghore par rakhte to Zubur shru karte, rakh chuke hote to khatam 


Jab Dawood abudi As zeen par pair rakhte wakht Zabur khatm kar dain to kya Ali 
riqaab me pair rakhte wakht Quran khatam nahi kar sakte, kyunki wo Nabi ke 


mojiza tha ye Ali ki karamat hai 


Para 19, Surah Naml, Ayat 37 - 40 

Sulaiman pi 445 ka zikr karta hai, parinde khabar laate hain,ke ek bari khubsurat 
rani hai par aag ko pujti hai, aur ek takht hai uska alishaan, 7 kamro ke beech rakha 
hua pehre daaro ke beech, 800 log baith sakte us par, us par hi us rani ka darbar lagta 
hai, is takht ko “Bilqis ka Takht” kaha gaya hai 


Sulaiman -d 455 ne usko Islam ki daawat di, usne kaha ke mai khud milungi, 
dekhungi Nabi hai ke nahi. Ap darbar me farmate hain, ke kaun hai jo us takht ko le 


aaye uske mere darbar me aane se pehle 


Mulke Sabah aur apke watan ki doori 30 din ka safar. Apne pucha ke kaun hai jo 
wo takht mere paas le aye, ek kaala Jin khara hua, bola mai takht le ayunga apme 
darbar khatm hone se pehle, darbar apka fajr ke baad shru hota aur 10 baje khatam 
ho jata, bus tabhi ek shaks khara hua aur ye tha “Asaf ibn Barkhiah”, Quran kehta 
hai ke iske paas kitaab (zabur) ka thora ilm tha, ye apka khalazat bhai tha, wazir bhi 


17. 


18. 


19. 


tha, isne kaha ke apke palak jhapakte hi wo takht apke kadmo me lakar rakh dunga, 
bus wo gaya aur Sulaiman di 4415 ke palak jhapakne se pehle takhat samne tha 


Asaf ibn Barkhiah ab Maulae Qayenat se afzal nahi the, ye Sulaiman wi 44e ke 
ummat ke wali aur Ali Rasul ki ummat ke waliyon ke sardar hain, aur yahan to 
damad ka bhi rishta hai, chacha zaat bhai bhi hai, itna hi nahi Huzur # ne khud 
farmaya, ke Ali jis noor se meri takhleeq hui hai usi noor se teri bhi takhleeq hui 


hai, teri jins aur meri jins bhi ek hi hai 


Hadees: Ali Quran ke saath hai aur Quran Ali ke saath 
Al Mustadrak, Vol 3, Pg 134, Hadees 4228 


Is Hadees ke raawi hain Hazrate Umme Salma LS (Jo dil pa), ap farmati hain ke 
maine Rasulallah # ko kehte hua suna, Ali Quran ke saath hai aur Quran Ali ke 
saath hai aur ye dono kabhi juda na honge, yahan tak ke ye Hauze Qausar par 
mujhse mulaqat karen 

- Majemul Ausad, Vol 5 Pg 135 Hadees 4880 

- Majmauz Zawaid, Vol 9 Pg 134 


Hadees: Hazrat Abdullah ibn Abbas + Ji ù 3, se riwayat hai, Rasulallah # ne 
irshad farmaya, logo, mai ilm ka shaher hun aur Ali uska darwaza hai, ab jo chahta 
hai ilm hasil karey, ilm ke shaher aaye, usko chahiye ke wo Ali ke darwaze se aye 

- AI Mustadrak, Vol 3, Pg 137, Hadees 4637 

- Majemul Kabeer, Vol 11, Pg 65, Hadees 11061 

- Khateeb Baghdadi ne Tareekhe Baghdad me Vol 4, Pg 348 

- Imam Dailmih ne Masnadul Firdaus me Vol 1, Pg 44, Hadees 106 


- Imam Haisami ne Majmauz Zawaid me Vol 9, Pg 114 


Hadees: Is Hadees ke raawi khud Hazrate Ali 4s [lad dil pa) hain, Hazrat Ali riwayat 
karte hain, Nabi e Paak # ne farmaya, ke mai hikmat ka shaher hun aur Ali 

uska darwaza hai 

- Imam Trimizi, Vol 5, Pg 637, Hadees 3723 

- Musnade Ahmed Vol 6, Pg 634, Hadees 1081 

- Hilyatul Auliya me Vol 1, Pg 64, Hadees 13 


20. 


21. 


22. 


23. 


Hadees: Hazrat Ali 4s (ss di pa) farmate hain, ke Allah ki kasam, ai logo mai Quran 
ki har ayat ke baare me sab se zyada jaanne wala hun ke wo kis baare me nazil hui, 
kis jagah nazil hui, kis par nazil hui, ai logo Allah ki kasam beshaq mere rab ne 
mujhe sab se zyada ilm ka jaanne wala aur sab se zyada samajh wala paida kiya hai, 
aur kitna janta hun, agar mai Surah Fateha ki tafseer likhne baith jayun aur ek 


riwayat me aya hai ke Bismillah ki tafseeer likhun to mai 70 oont kitabo se bhar dun 


Hazrat Junanid Baghdadi 48s 4 tea) farmate hain, Ali ne jo ilm chora, jitna bayata wo 
hum sambhalne se qasid hain, kasam khuda ki agar Maula e Qayenat ko jungo se 
fursat mil jati, apke zamane me agar jungi halaat na hote, to Maula e Qayenat ilm ka 


wo khazana choarte jisko zameen aur asmaan uthane se qasid nazar ata 


Hadees: Hazrat Abu Tufail Amir bin Waasla 4435 dl ùl ma) , kehte hain ke mai 
Hazrat Ali ke qudbe me shareek tha, Koofa me, ap mimbar par tashreef laye aur 
famaya, “saluni ai logo, pucho mujhse, saluni, ai logo pucho mujhse, kasam parwar 
digar e alam ki, qayamat tak jo khuch hone wala hai, jis cheez ke bare me tum 
mujhse puchoge, mai uski tumko khabar dunga 


- Imam Jafar Tehri 4s (lad di ya, ne Al Riyazun Nasra, Vol 2, Pg 262 


Hazrat Ali 4:5 (dai dl pa) ke ilm ka wakiya: 
(a) Jungle ka safar hai, saath apka khadim Abdur Rahman ibn Muljim ko pyaas 


lagi, paani ki khawish zahir ki, paas hi kabrastan tha, Hazrat Ali ne kabr wale ka 
pura sajrah e nasb bataya, pucha paani kahan hai 
- Kanzul Ummal, Hazrat Husamuddin 48s äl aa) Vol 6 Pg 153 


- Serajal Munir Sharah Jameus Saghir, Pg 417 


(b) Do musafir safar kar rahe hain, ek ke paas 3 (x) aur dusre ke paas 5 roti thin (y), 
ek teesra musafir (z) in dono se mil gaya, iske paas koi roti nahi, dono khana 
khaney baithey, dono ne teesre ko bhi shamil kar liya, har roti ke 3 hisse kiye 
gaye, total roti ke tukre ban gaye 24, har ek ne 8 tukre khaye, jab musafir juda 


hone lage to tohfe me teesre ne dono ko 8 dirham de diye, to pehle musafir ne 3 


(c 


Na 


dirham aur dusre ne 5 dirham rakhe, pehla musafir jhagarne laga, bola mil kar 
khilaya hai, adha adha lo, apas me ikhtelaaf hua to Hazrat Ali 4-5 (JS dl pa) ke 
paas gaye, puri baat batayi 

Ap 4-6 (lss dil a, ne farmaya pehle musafir se ke khamoshi se 3 dirham rakh le 
hisab me jayega to 1 hi milega, wo kehne laga ke mai to 1 barahne aya tha ap to 2 


ghata rahe hain, bola bhale mujhe 1 hi miley par hisaab samjha hi dijiye. 


X=3x3= 9 roti ke tukre, isme se isne khud khaye 8 tukre, yani 1 hissa roti ka is 


musafir ne sacrifice kiya, hence eligible for only 1 dirham 


Y-5x37- 15 roti ke tukre, isme se isne khud khaye 8 tukre, yani 7 hissa roti ka 
is musafir ne sacrifice kiya, hence eligible for only 7 dirham 


Is hisaab se 1 dirham (x) aur 7 dirham (y) ko baat diya gaya. 


Hazrat Ali 4s (Jai dl ma) safar ke liye nikal rahe they, ghore ki zeen kas rahe 
hain, ek Yahoodi aya, bola Hazrat Ali apse ek sawal karna hai, farmaya, pucho, 
aisa kaun sa digit hai jisko 2 se lekar 10 tak taqseem (divisible) karo, akhir me 
qasar (fraction) na bache, jawab me apney ussey wapas sawal kiya, hafte ke din 
kitne hote hain bola 7, mahine me bola 30, saal me kitne mahine hote hain, bola 
12, apne farmaya, ab 7 ko 30 se guna karo aur uske jawab ko 12 se guna karo, jo 
sankhiya ayegi wohi tumhare sawal ka jawab hai, 7 x 30 = 210 


210 x 12 = 2520 (Answer) 


Dusra tarika pucha, farmaya, ek se dus tak ginti paro (Arabic) me, inko adad me 
likhte hue jin jin me “ain” ata hai unko alag kar do 

1 - wa'ahid - wao alif hai daal (ain nahi aya) 

2 - isnain - alif sai noon yai noon (ain nahi aya) 

3 - sa'laas - sai laam alif sai (ain nahi aya) 

4 - arbaa - alif rai bai ain (ain isme aya hai) 4 

5 - khamsa - khai meem seen hai (ain nahi aya) 

6 - sitta - seen tai hai (ain nahi aya) 

7 - sabaa - seen bai ain hai (ain isme aya hai) 7 


8 - samania - sai meem alif noon yai hai (ain nahi aya) 


24. 


25. 


26. 


27. 


9 - tisaa - tai seen ain hai (ain isme aya hai) 9 


10 - ashraa - ain sheen rai hai (isme ain aya hai) 10 


Ab un adad ko multiply karo aise, 
47-28 28 x 9 = 252 252 x 10 = 2520 (Answer) 


Hadees: Hazrat Abdullah ibn Abbas 45 Jai dil a) se riwayat hai, kehte hain ke 
Rasulallah # ne irshad farmaya, logo, mai ilm ka shaher hun aur Ali uska darwaza 
hai, ab jo chahta hai ilm hasil karey, ilm ke shaher aaye, usko chahiye ke wo Ali ke 
darwaze ke aye 

- Al Mustadrak, Vol 3, Pg 137, Hadees 4637 

- Majemul Kabeer, Vol 11, Pg 65, Hadees 11061 


Hadees: Hazrate Abdullah ibn Masud 45 (dki ù ya) kehte hain, ke Allah ke Nabi £ 
ne farmaya, ke ai logo, Ali ke taraf dekhna bhi ibadat hai. 
Aur ek jagah aya ke Ali ka zikr bhi ibadat hai 


Hadees: Nuzratul Majalis me Hazrat Abdur Rahman Safuri 4-5 ¿dai Ji pa) nakal 
karte hain, ke Rasulallah # ne farmaya, logo, Ali ki mohabbat gunaho ko jala deti 


hai, theek usi tarah jaise aag lakri ko jala deti hai 


Hadees: Sahih Muslim, Vol 1, Pg 86, Hadees 78 

Hazrat Zaraar bin Habash 4s (sliri ùl (pa), kehte hain ke Hazrat Ali 435 (sas ùl 2) ne 
farmaya, ke us zaat ki kasam jisne daaney ko phar, jisney jaanwaro ko paida kiya, 
beshag Allah ke Rasul ne mujhse ahad kiya, ai Ali, Momin tujhse bugz nahi rakhega 


aur Munafi tujhse mohabbat nahi karega 


- Imam Nasai ne Sunane Kubra me Vol 5, Pg 47 

- Imam ibn Abi Shaiba ne Al Musannaf me Vol 6 Pg 365 Hadees 32064 
- Imam ibn Hibban ne As Sahi me Vol 15 Pg 364 Hadees 6924 

- Imam Abu Yala ne Al Musnad me Vol 1 Pg 250 Hadees 251 

- Imam Bazzar ne Al Musnad me Vol 2 Pg 182 Hadees 560 

- Jame Trimizi, Vol 5 Pg 643 Hadees 3736 

- Ibn Maaja Vol 1 Pg 42 


28. 


29. 


30. 


Hadees: Ek maqam par Hazrat Abu Bakr 45 ¿di dil pa), Hazrat Ali ko dekhte hain, 
muskura dete hain, apne pucha ai Aba Bakrin kyun muskura rahe hain, farmaya, 
Rasulallah $ ki wo Hadees yaad agayi, ke Ali ko dekhna bhi ibadat hai, khush hota 
hun ke mai ibadat me masruf hun, dusri baat ye, ke mai kasam wahdahu la shareek 
ki Rasulallah # ke saath tanha tha, Allah ke Rasul ne farmaya, ke jaante ho Ali ka 
maqaam, martaba kya hai, log apne amal ke sabab se jannat ke taraf ja rahe honge, 
Ali jannat ke darwaze par khara hoga, Daroga e Rizwan puchega, Hubbe Ali ka tere 
paas sanad hai to bata, Ali wahan kharey hokar apne chahne walo ko sanad khud 
dainge Darog e Rizwan ko, aur bolenge isko jannat me dakhil kar de, aur jisko Ali 


parwana nahi dega usey loata diya jayega 


Hazrat Ali 45 jdi dl a, muskurate hain, kehte hain kasam wahdahuy la shareek 
ki, agar apne ye basharat wali Hadees na sunayi hoti, to mai bhi wo Hadees chupa 
leta, apse to Rasul ne itna hi farmaya tha ke Ali jannat ka parwana batenge, magar 
mujhse Rasulallah # ne kaha tha, ke Ali jab tu parwaneh taqseem karey, to us shaks 


to hargiz parwana na dena jiske dil me bugz e Abu Bakr ho 


Hadees: Hazrat Abu Sayeed Khudri 45 (Jai dl ya) farmate hain, ke jab humko shak 
hota kisi par ke ye sahabi hai ya munafik hai to hum Sahaba jama ho jate aur zikre 
Ali shru kar dete, agar uske chehra khushi ke asraat zahir hote to hum samajh let eke 


momin hai aur agar nagawari aati to hum samajh lete ke munafik hai 


- Jame Trimizi, Vol 5 Pg 635 Hadees 3717 
- Imam Aby Yala ne Al Musnad me Vol 12 Pg 362 Hadees 6931 
- Imam Haisami ne Majmauz Zawaid Vol 9 Pg 132 


- Imam Tabrani ne Majemul Ausad me Vol 4, Pg 264 Hadees 4151 


Nabuwat ke Elaan ke wakht: 

Jab ap Rasulallah # ne Quraish ko apni nabuwat ki tasdeeq karwayi to koi agey nahi 
bara, kisi ne apko Rasul nahi jana, apne sada lagayi ke tabhi 7 saal ka dubla patla 
baccha jo Ali the uthe aur apki Risalat qabul ki aur gawahi di ke ap Allah ke Rasul 
hain, Rasulallah # ko tasqeen hoti hai, dua farmayi Ali ka haath pakarke 


31. 


32. 


33. 


Ai Rabbe Oayenat ke iske pairo me guwwat ata farma, bazuyon me taagat ata farma, 
iske dilo me dushmano ki haiwat baitha de, aaj isey tera Rasul utha raha hai, parwar 
digar isey gayamat tak koi gira na sakey. 

Rasulallah # ne Ali ko bisharat di, Ali tumko mujhse wohi nisbat hai jo Musa ko 


Haroon se thi tableeq ke kaam me 


Hijrat ke wakht: 
Ali ko apne bistar par litaya, taki tareekh ye na keh sake ke jab jaan par ban ayi to 


Rasul ne dusro ko saamne kiya hai aur apne khandan walo ko chupaya hai, agar 
meri jaan par ayegi to Ali agey ayega aur Islam par ayegi to Hussain ayega. Dusri 
wajah, Ali hum shabey they Rasulallah # ke, Sarkar ne farmaya, 3 din baan Quba 
me mujhse milna taki ye kuffar ki amanat tum loata do jo mere paas hai, Ali farmate 
hain ke mai wo 3 din aisi the ke jab mai befikri ki neend soya ke Rasulallah # ne 


mere us 3 din ki zamanat li hai Nabi ye kehkar ke 3 din ke baad Quba me milna 


Ghazwa e Badar: 

2 hijri me ye jung hai, 313 sahaba ko lekar Rasulallah # maidan e Badr me aate hain, 
udhar 1100 mushrekeen, udhar se Udba, Shaiba, Waleed nikalta hai, ye teeno 
jaanbaaz bahadur, aur yahan se Hazrate Obaidah, Hazrate Humzah, aur Hazrate Ali, 
apka mugabla Waleed se hua talwaar chali, ek waar buland aur Waleed ka sir gand 
ki tarah tan se uchal kar zameen me, iske marte hi mushrekeen me bad hawasi cha 
gayi, sahaba ekram byan karte hain, ke Jung e Badr me jitney kuffar aur mushrekeen 
mare the usme nisb akeyle Hazrate Ali ne maare the aur baki adho ko dusre sahaba 


ne maara tha 


Ghazwa e Uhad: Jamey Tirmizi, Vol 5. Hadee 3712 


3 hijri me hui, Badr ka badle lene mushrekeen, Afwah uri ke Rasulallah # shaheed 
ho gaye, Hazrat Ali bahot door hain, ye afwa suni to khud Ali farmate hain, ke mai 
zameen par gir para aur rone laga, mere Zameer ne awaaz di ke jab Rasulallah # is 
duniya me nahi rahe to tujhe kya hag hai ke tu yahan khud ko zinda rakhe, tujhe 
chahiye ke tub hi larta hua shaeed ho jaye aur Rasulallah # se jaa kar mil jaye 


34. 


Ap uthe aur dushman par puri takhat ke saath toot parte hain , jis simt jaate hain 
dushman ko katte hue agey barte rahe ke mere haath shal ho gaya, larkharane lage, 
kareeb tha ke mai zameen par girta aur ankareeb koi mujhe qatl karta ke tabhi 
maine ek ghor sawaar ko dekha, noorani chehra hai, wo tezi se meri taraf ata hai, 
usne mujhe sahara diya aur uthaya, bola, Ali laro Allah aur uske Rasul tum khish 
hain, bus phir maine apne andar ek nayi quwwat paida ki, aur phir maine hamla 
karna shru kiya, phir ek wakht wo aya ke mai thak gaya, mujh par gashi taari hui ke 


phir maine us noorani ghor sawaar ko dekha aur yehi guftagu hui, aisa 3 baar hua 


Akhir kaar mai larta hua Rasulallah # se jaa mila aur kadmo me gir gaya aur Nabi se 
farmaya ke meri talwaar aur mere haq me dua kijiye, Nabi ne dua farmayi aur irshad 
hua ke Ali jaante ho wo sahara dene wal kaun tha, wo Jibreel the. Isi jung me 


Rasulallah #, Ali se basharat ata farmate hain ke, Ali tu mujhse hai, mai tujhse hun 


Ghazwa e Khandaq: Madarijul Nabuwat, Vol 2, Pg 34 


Madine ki irdh gird khandaq khodi gayi, uske andar aag bhi laga di gayi taki 
dusman paar na kar sakey. Yahoodi ka bahot bara pahelwaan tha, Amr ibn Abde 
Ood, ye 1000 sawaro par bhari tha, jab ghore par ye baithta to pair zameen me ghiste 
they, Yahoodiyo ko ispar bara fakr tha ke isne kabhi shikast nahi khayi thi aur apne 
dushman ko zinda nahi chorta tha, Yahood ne sab se pehle isko bheja, ye 2 din tak 


ata hai khandaq tak, musalmano ko lalkarta hai phir wapas chala jata hai 


Ab teesre din ye khadaq paar kar leta hai aur Madine me dakhil ho gaya, kinare par 
khara ho gaya, kehne laga ke ab tumhe merei bahaduri ka andaza to ho gaya hoga, 
mugable ke liye lalkarta hai, kisi sahabi ki himmat nahi ho rahi, bus inke paas jo 


jayega wo shaheed hi hoga is par kaabu karna mumkin nahi. 


Hazrat Ali khare hote hain aur jaane lagte hain Rasulallah # ne apko baitha diya, 
phir dusri baar yehi hua, ab teesri baar ap phir khare hue aur bole, kya hua agar wo 
Amr Ibn Ood hai to mai bhi Ali ibn Talib hun, Sarkar ne josh dekha to ijazat di, 
apna imama nikala Ali ke sir par bandha, apni talwar Ali ko di, apne naiza diya, dua 


ki Ali ke fateh ke liye, Rasulallah # ne ek jumla farmaya Ali ki fazeelat me, “kul 


kufr ke mugable me kul imaan ja raha hai”, Rasulallah #, sahaba se farmate hain, ke 


jo Ali ki fatah ki sab se pehle khabar laye usey Jannat ki basharat 


Ali saamne pahonche, Amr pure lohey me chupa hua hai, ap zara chote kad ke the, 
apne apna ta'arruf karaya, Amr bola ke tum jao, tumhare baap mere bahot ache dost 
hua karta tha aur mai apne dost ke betey ko maarna nahi chahta, Ali ne farmaya, ke 
maine tere bare me ek baat suni hai ke koi agar 2 baaten paish kare unme se tu ek 
zarur qabul kar leta hai, haan sahi suna hai, pehli ye ke Imaan le aa, kaha ye to nahi 
ho sakta, dusri ye ke mujhse jung kar, bola tu loat jaa, mai tera khoon bahana 
pasand nahi karta, ap jalaal me aaye, muskurate hue farmate hain ke mai to tere 


khoon bahana bahot pasand karta hun 


Ab usne larna shru kiya, tabar toar waar karne laga, aur ap apni dhal se uske waar ko 
rokte, yahan take apki dhaal ke do tukre ho gaye, talwar ka waar sir me bhi laga, aap 
uske seeney tak nazar aate hain, apne sir ka khoon pocha, Allaho Akbar ka naara 
buland karte hue uchalte hain, kudte hain aur uske sir tak pahonchte hain aur aisa 
waar kiya uske sir ke beecho beech ke jsim ko cheerte hui talwar nikalti hai aur do 
hisso me taqseem ho kar gir para, ek dhul ghubaar uthti hai kisi kokhuch samajh 


nahi aya ke kaun gira hai aur kaun bacha hai 


Hazrat Salman Pharsi 45 (Ji ùl ma) kehte hain Ya Rasulallah @, Ali ki fateh apko 
mubarak ho, gardh chata, fateh Ali ko hui, sahaba doarte hain khabar dene ke liye, 
pata chala ke Jannat Salman le gaye. Sahaba ne pucha ke jab gardh uthi hum me se 
koi nahi jaan saka ke fatah kiski hui, apne kaise jaan liya, boley, logo tumne Rasul 
ke jumlo par ghaur nahi kiya tha, ke “kulle imaan kulle kufr ke mugable me jaa 


raha hai”, imaan pasbah kaise ho sakta tha, maine jaan liya ke fatah to Ali ki hi hai 


Aur jo ye ek baar me jo Ood ko mara hai iske baare me Hadees me aya, Shah Abdul 
Hague Mohadodis Dehlvi apni Madarejun Nabuwat m Vol 2, Pg 34, sahi sanad ke 
saath likha, ke ek waar kya tha Ali ka, jab Ood mara Yahoodiyo me bhag dar machi, 
Maula Qayenat ne daur daur kar kuffaro ko marna shru kiya, inko shikast hui, ab 
wo Hadees ka mafun ye hai, Rasulallah # ne farmaya, logo, Ali ne jo ek zarb lagayi 
thi Amr par, wo ek zarb Ali ki, meri Qayamat tak ki tamaam ummat ke amaal se 


afzal hai. 


Jab Ali ki ek zarb ummat ki puri amaal ke barabar nahi ho sakti, to ye phatichar 
bolta hai ke Nabi hamari tarah hain, ek ne kaha ke nabisirf ulloom me afzal hote 


hain, ek ne kaha ke nabi ko deewar ke piche ka ilm nahi 


35. Hazrat Ali ka naam haider kaise para, saanp ka wakiya 


Jab apki umr 6 mahine ki thi, paaalne me laite hue hain, walida kaam me masruf 
thin, khuch dair ke baad ek cheekh sunti hain, bhaagi bhaagi kamre me gayin, 
dekhti hain, ek saanp hai jisko Ali ne pakar kar dabaya hua hai, ye apko dasne aya 
tha, aur itna kas kar pakre hue the ke maa chahti hain ke mai isko lekar phekun, par 


ye nanna baccha chorne ko taiyar nahi, ke us saanp ka dam nikal gaya, tab chora 


Rasulallah # kamre me dakhil hue, pura majra suna, farmaya, ye Jinn tha jo saanp 
kishakl me aya tha, is wakiye ke baad maa ne apko laqab diya “Haider”, jiske maane 


hote hain, saanp ko maarne wala 


36. Ghazwa e Khyber : 
Ap Khyber ke qiley ke kareeb aye, alam ko gaar diya, ghore se utarte hain,ai ahle 
Khyber, jaan lo mai kaun hun, mai Ali ibn Talib hun, apne me se zyada bahadur ko 
mere muqable me bhejo, Haaris, Marhas ka bhai aya, aur maara gaya,Marhab bahar 
nikalta hai, ashar parta hai, kareeb aya, apne ek jumla kahe, sun , mai wo hun jiski 


maan ne uska naam “Haider” rakha hai 


Ab waar shru hui, nezey se taqraar hui, dono ke nezaiy tute, thalwaar takrati rahin, 
phir uchal kar apne ek aisa waar kiya ke uska sir kat kar tan se juda ho gaya. Marhab 
ke marte hi pure Khyber ne Ali ko ghair liya, ap tanha akeyle lar rahe hain, ahle 
Khyber marne lagey, dekha ke mugabla mushkil hai, piche ke taraf se bhaage aur 
qiley ke lohey ka darwaza band kar diya, ap kareeb gaye, beech khandagq thi usko 
paar ki, talwaar buland ki darwaze ke kabze par mara, kabza tuta har waar me har 
kabza tora, darwaaze girne laga, us pure darwaze ko haath me uthaya aur khandaq 
ke upar lakar rakh diya, ab wo pul bangaya aur sahaba qile me dakhil hue aur 
dopaher tak qilah fateh ho gaya 


37. Maula e Qayenat ka ghulam “Kambar” kaun hai? 


38. 


Habash ka ek badshah hai, uska integal hua, bhai ne hukumat pr kabza kar liya, 
dastur ke mutabik waaris beta hona chahiye tha, naam tha “Fattah”, par tab ye chota 
tha. Ab ye bara hua jawan hua laheem shaheem, chacha se inse takht ka mutalba 
kiya, is takht ka waaris mai hun, shart rakhi, ke musalmano me ek bahot bahadur 
shaks hai aur wo hai Ali, tu unka sir la de, to mai tujhe takht de dunga aur apni beti 


se teri shaadi bhi kar dunga. 


Fattah nikla, Madine me dakhil ha, ap 4-5 ¿di ùl pa) khat me mazduri kar rahe the, 
iski mulaqat sapse hui sab se pehle, ye apko jaanta nahi, pucha kyun aya hai, boley 
ke pehle mujse mugabla kar le, mugabla hua, Fattah ankareeb maara hi jata ke usne 
rahem ki faryaad ki, shart ye ke tu meri ghulami kabul kar, manzur kiya usne. Ap 
dic NS dil wa) usko ab Rasulallah $ ke paas le gaye, naam badal kar “Kambar” rakha 
Ali ne, jab jaana ke ap hi Ali hain to apke kadmo me gir gaya, Islam me dakhil hua 
aur farkr se apki ghulami kabul kari, yahan tak ke wo apni “Fizza” ko bhi le aya aur 
Khatun e Jannat ki kanizi me de diya (Fizza ke mainey hote hain chandi banane 


wali) 


Hazrat Ali 4s (ALS Al a) ki sakhawat 


Hazrat Ali 4s JJ dl ma) qiley ke andar larte larte wahan pahonch gaye jahan ek 
governor tha, usne apko dekha aur samajh gaya ke ap kitne bahadur hain, usne apne 
jaan ki amaan mangi aur badle me jitna chahe ap maal le jayen, apne uski jaan ki 
amaan di aur 70 - 75 oonto par khazano ke sanduk rakhwaye, unmse se ek oont par 
khane ka samaan bhi tha, apke ghulam Kambar ne oonto ki safo ko rassi se bandha 
aur khud ko pehle oonth ki kamaan pakra, ap uske agey chal rahe hain, ke raaste me 
ek nabina ghareeb ne aik roti ka sawaal kar liya, udhar Kambar bara khush ho raha 
tha ke ek zamana ho gaya lazeez khana khaye hue, ab itna maal Huzur ko mila hai 


ke puri zindagi aish me guzregi. 


Us bhuke farkir ki awaaz Hazrat Ali 4s (JW sa) ke kaan me pahonchi, farmaya, ai 
Kambar, dekhta nahi saahil maang raha hai, saahil ke maangne me aur saqi ke dene 
me wagfa nahi hona chahiye, foran isko roti de do Kambar ne kaha, aka khuch 
wakht to lagega kyun ki, toshajaan oont par bandha hua hai, kaha, oont de do, kaha 


oont qataar me hai, farmaya qataar de de. 


39. 


Kambar ne lagaam li aur us fakir ko pakraya, kaha ye le aur khd bhaga, Ali muskura 
kar puchte hain, Kambar tu kyun bhaga, bola, huzur aaj apki sakhawat ka dariya 
bahot zyada moaj me hai, mujhe dar laga ke kahin ap ye na keh dain, ke tujhe bhi 
isko diya, aur mai apki ghulamik nahi choarna chahta. Kambar bola us fakir se 
kaash tu beena hota aur dekhta ke tu aaj shahensah ho gaya hai, tu ek roti ka 


mutalba kar raha tha, ab tu caroro logo ko roti khilane ke layek ban gaya hai 


Hazrat Ali ka wakiya Mecca me abhi shaadi nahi hui hai: 
Apke ghar me kai dino se Chula nahi jala tha, kai dino ka faka tha, Abu Jahl ko pata 


chala, ye toa me rehte the musalmano ke koi baat ya moaka mile to hum taana kasen, 
ye ek jagah apne khuch sathiyo ke saath baitha hua tha, ke tabhi Hazrat Ali ka 
wahan se guzar hua, ab ye soch rahe the ke kis tarah Hazrat Ali ko pareshan karen 
ke tabhi ek sahil mangne wala apke kareeb akar salam karta hai apko aur khuch 
khane ke liye mangta hai, Hazrat Ali ne farmaya, ke Allah sabr karne wale ko 
pasand karta hai, tu sabr kar, tabhi Abu jahal kehta hai ke dekho wo sahil maang 
raha hai aur Ali ne usko wapas kar diya hai, ap mai ek jumla kahunga tum sab 
kehkahe lagana aur hasna. Abu Jahal kehta hai Ali ko, loata diya us sahil ko tu kya 
usko khilayega jab tu khud bhuka hai usko kya khila sakta hai, Mohammad ke deen 
kya diya tujhko siwai mufliso aur faakey ke, agar Ali tu hamari mabudo ki ibadat 


karta aaj tu hamari tarah malamal hota, sare hasne lage, mazak ura rahe hain. 


Hazrat Ali ko is tans par jalaal ata hai, apne us sahil ko awaaz di door tak ja chukka 
tha, wo paas ata hai, usko kehte hain ki apni hatheli kholo, apne uski hatheli par 
thook diya, ye dekha Abu jahal dusra tans karta hai ke Ali hum par bus na chalta to 
us sahil par roab daalte ho thukte kyun ho agar himmat ho to hamara jawab do ke 
humne kya ghalat kaha ke Mohammad ke deen kya diya tujhko siwai mufliso aur 
faakey ke. Hazrat Ali ne is baat par koi tawajje nahi di, sahil se kehte hain ke mutthi 
ko band kar, kaha khol, aur jab sahil mutthi kholta hai to ab wahan thuk nahi hai ek 
soney ka sikka hatheli par rakha hua hai. 


Farmaya kasam khuda ki, ke mai wo hun agar thuk dun to sona bana dun magar mai 


rab ki raza par raazi rehta hun 


40. 


41. 


42. 


43. 


Hadees - Ap # ne farmaya, ke tamam logo ke khandan unke silsila e nasb, naslain 
unki aulado se chalte hain, aur meri nasi jo hai wo Ali se chalegi, Aulad mansub hoti 
hai baap se, baap ka jo nasb ho wohi bete ka mana jata hai, magar ye wahid Hazrat 


Ali ki khususiyat hai apki aulado ka nasb Rasulallah ke taraf mansub hota hai 


Mecca Fatah hua, ap $ Khana e Kaaba me dakhil hue, wahan rakhe hue budho taraf 
chari se ishara karte aur wo budh apke kadmo me gir jate, phir sahaba unko uthate 
aur bahar phaik dete. Huzur “ jis cheez ko chute ya chu dete us par jahannam ki aag 
haraam ho jaati, is ta'alluk se 2 Hadees hai 

- Sarkar jab buriya ke ghar se apni pust lagakar baithe 

- Anas ibn Malik ka dastakhaan aag me dala gaya par jala nahi 


Nabi agar inko chu dete to ye Jannati ho jaate Kalaam e Elahi par harf ajata 


Kaabe ki chat par ek bahot bara budh tha uska naam tha “Hubal” ahle Mecca kehte 
the ke ye khuhshali ka budh hai. Huzur # ne Ali ko bulaya ke is budh ko tum girao, 
Huzur # ne Ali se farmaya ke mere kandho par khare ho jao aur is budh ko gira do, 
Ali ne farmaya ke Huzur meri kahan majal mai apne Huzur # ke kandho par khara 
ho jaun, ap mere kandhe par khare ho jayen aur budh ko gira dain, Sarkar ne yahan 
ek jumla farmaya - “Ali, mai bhaar e Wilayat utha lunga magar tum bhaar e 


Nabuwat nahi utha paoge” 


Hijrat ka wakht hai, Hazrat Abu Bakr 45 ¿Jai ù a) Sarkar ke saath hain, pair 
zakhmi hogayi Rasulallah £ ki nalain apki phat gayi, nalain ko apne utar diya, 
nange pair chal rahe hain, pairo me patthar paharo ke chub rahe hain khun jaari hota 
hai, Hazrat Abu Bakr ka bhi wohi haal hai, apki bhi nalain phat gayi hai pairo se 
khun jaari hai, chal rahe hain, magar jab Rasulallah # ke pairo ko jab dekha to tarap 
gaye, farmaya, ya Rasulallah mujhse na hoga ke mere Nabi # ke pair zakhmi hoan 


aur mai isko dekhta rahun, Huzur# ap mere kandhe par sawar ho jaiye. 


Allah ke Nabi Hazrat Abu Bakr 4s (Ji dil (pa) ke kandhe par sawar ho gaye aur puri 
paharo ki waadi se Sarkar ko is alam me chalte hain ke Sarkar inke kandho par 


sawar hain aur Hazrat Abu Bakr 4s (Ji all (pa) nange pair chale jaa rahe hain 

“Al Hukmo Foakal Adab” - hukm adab par fokiyat rakhta hai 


Yahan kaha gaya tu bhaar e nabuwat nahi utha sakega magar idhar Hazrat Abu Bakr 
dis ALS dil ya) ne utha liya, goya bataya gaya, ke Hazrat Abu Bakr 4-5 jdi dil a), 
fazilat me Hazrat Ali 4s (Jb Jl sa) se afzal hai 

Martaba Siddique kya puchte ho syed 


Har cheez ke jaamey hai nabuwat ke siwa 


Hazrat Ali kandhe par khare hue, Rasulallah # muskuraye farmaya kya dekh rahe 
ho, bole, ai Allah ke Nabi apne sir e aqdas ko Arsh e Azam se laga dekh raha hun, 
aur kya dikh raha hai Ali, Huzur, 18000 alam ankhon ke samne roshan hai, ye Nabi 
ki bulandgi, budh ko jaise giraya Ali ne khud ko bhi gira diya, utre nahi, koi choat 
nahi ayi, hukm ki tameel ke baad ek pal ke liye bhi apke kandho par khara hona 
Huzur maine gustakhi samjha isliye khud ko gira diya. Ai Ali, suno tumhe buland 


karne wala Rasul aur jab tum gir rahe the tumhe sambhal ne wala Jibreel 


Abdur Rahman ibn Muljim fatah ki khabar dene pehle Kufa pahoncha iski nazar 
“Kitamah' par pari, isse ishq aur nikah ki chahat zahir ki, isne Hazrat Ali 4s (dai àl Aa, 
ke sir ki shart rakhi, Naherwan ki Jung me is Kitamah ke 12 khandan ke log maare 


gaye the ye unka badla lena chahti thi 


Hazrat Ali 4 (das ù sa, Koofa loatey, mimbar par ap ek ashar parte hain jiska mafoon 
ye tha, ke ankareeb jo mujhe qatl karne wala hai use intezar kis baat ka hai, agar wo 
qatl ke liye taiyar hai to mai bhi apni gardan liye hue uski khidmat me hazir hun, 
muljim samajh gaya, ke ishara uski taraf hi hai, uthkar apke kadmo me ata hai, ap 
farmate hain, ke mai iski zindagi chahta hun aur ye meri maut chahta hai, kaha ye 
kaise hoga ap kyun kehte hain ke mai apka qatl karunga, farmaya ke ye hokar 
rahegi, tabhi apke ek sathi khare hote hain 


Huzur hum dekh rahe hain ke jab se Naherwan ki jung fatah hui uske baad se hi ap 
apni moat ki baat kar rahe hain, ap gatil ki nishaniyan batate hain, naam nahi batate, 


ap Huzur hukm dijiye ke hum usko pakar lain, farmaya, ke kis jurm me pakroge 


usne to mujhe abhi qatl hi nahi kiya, kya jurm hai uska. 19 ramzan ki shab ko ap 
Imam Hasan ke ghar par thehre hue the, ap bahar nikle apni daari sehlate hain 


asmaan ke taraf dekhte hain aur baar baar farmate hain, “sadaga Rasulallah #” 


Allah ke Rasul ne sach farmaya, Imam Hasan arz karte hain, baba jaan, ke nana jaan 
ne kya sach farmaya, beta hasan yehi wo raat hai tujhe mujhse juda kar diya jayega, 
yehi raat Rasulallah se milne ki raat hai, yehi raat parwar digar ki bargah me hazir 
hone ki raat hai, kaha baba jaan jab ap sab jante hain to hukm dijiye ke mai us qatil 
ko qatl kar dun, kaha beta kis jurm me use qatl karoge, apne kaha ke hum uspar 
pehra baitha dain, farmaya ke taqdeer e elahi me jo likha ja chuka usko badla nahi 


ja sakta, lehaza mujhe koi pehre ki zarurat nahi. 


Puri raat ap Koofa ki Jama Masjid me ibadat karte rahe, sehri ke wakth Imam Hasan 
ke janib se sharbat laya gaya, nosh farmaya, fajr ki azaan khud hi di apne, idhar 
Kitamah ke ghar ibn Muljim soya hua hai, azaan ki awaaz aati hai, kitamah ne isko 
uthaya dekh azaan Ali de rahe hain aur yehi moaka hai iska matlab Ali is wakht 
tanha hai jaa apna wada pura kar, isne apne saath 2 admi aur liye taki agar iska waar 


chuk jaye to wo Ali ka qatl kar dain. 


Kitamah ne isko zaher me doobi hui talwar di, ye masjid aata hai, apne Sunnat ki 
niyat bandhi pehli rakat ka sajda kiya aur dusri rakat ke gayam me khare the, ke 
tabhi ibn Muljim saamne aya aur apki peshani par sakht waar kiya peshani zakhmi 
hui khoon ka fuwwara nikla, chehra aur daari surkh ho gayi, Ibn Muljim aur iske 
dono saathi bhage, ek hi waar me kaam ho gaya, isko pata tha ke agar dusre waar ke 
liye ruka aur agar Ali ne iska haath pakar liya to koi taaqat nahi jo iska haath Ali ke 


haath se chura sakey 


Masjid me shoar hua, Imam Hasan aur dusre ashaab doare, apne haath se daari par 
phere aur haath me khoon liya aur uchala aur farmaya, ke sadaqa Rasulallah #” 
Allah ke Rasul ne sach farmaya, aur dusra jumla farmate hain “fustoberabbil 


kaaba” kasam rabbe kaaba ki mai qamyab ho gaya. 


Imam Hasan 45 (lai dl (ma) arz karte hain, ke baba jaan ye kaun si kamyabi ka 


moaka hai, kya Rasulallah ne sach farmaya tha, kaha beta, tumhare nana ne kehta 


49. 

hai ke Ali jis wakht tumhari daari surkh ho jaye, ek martaba mai beemar tha, 
Rasulallah meri iyadat ko aye, mai tez bukhar se tap raha tha, aur mujhe zindagi se 
umeed nahi thi, maine arz kiya ya Rasulallah , agar moat hai to ap mere liye dua 
kijiye ke meri rooh jo hai asaani se nikle, ye takleef jo mai bardaash kar raha hun ye 
takleef khatm ho jaye, Allah ke Nabi ne farmaya, ai Ail abhi to tumhe sehat hogi, 
tumhari to shahadat hogi aur us wakh tum shaheed hoge jab tumhari daari surkh kar 


di jayegi, ye wohi moaka hai 


Ghar laya gaya, tabeeb aye, bole ke ye itna shadeed war hai ke iska ilaaj na mumkin 
hai, khuch dawai di, apne farmaya ibn Muljim mera qatil hai, usko laya gaya, ye 
jakar apne chacha ke ghar me chup gaya tha, isko maaro peeto nahi, jo mujhe khane 
ko do isey bhi wohi do, aisa hi kiya gaya, ke agar mai mar jaun to mai apne bete 
Hasan ko wasiyat karta hun ke isne mujhpar ek war kiya is par bhi ek hi waar 


karna aur agar mai bach gaya to mai khud iska faisla karunga 


Apki 2154 Ramzan ko shahadat waqey hoti hai, ibn Muljim ko pakar kar laya gaya, 
apne walid ki wasiyat par amal karne chahte tabhi apke khuch saathi ne kaha ke ai 
Imam Hasan ap ise hamare hawale kar dijiye taaki hum apni isko khuch takleef 


dekar apni khuch bharaas nikal saken, wasiyat apse kit hi humse nahi 


Imam Hasan 4 (Ji dl ra) raazi hue, unhone inteqaam andaaz me uski pair ki 
ungliyan kaanti, wo hasta hai, zubaan hil rahi hai khuch par raha hai, haato ki 
ungliyan kaanti iski zubaan tab bhi hil rahi thi, baazu se haath kata tab bhi ye 
muskura raha tha aur khuch par raha tha, tabhi apke saathiyo me se ek saathi kehte 
hain ke ye khuch par raha hai iski zubaan hi kaat do, ye sunte hi Muljim cheekha ke 
meri zubaan mat kato, tum chaho to meri gardan kaat lo, zubaan mat kaatna, mai is 
zubaan apne rab ki zikr e elahi kar raha hun, baher haal iski zubaan nahi kaati gayi, 


phir Imam Hasan agey bare aur ek hi waar me uska kaam tamam kar diya 


Qatil e Ali ke ibadat ke ye haal tha ke ek lamha bhi ibadat se ghafil rehna isko 


manzur nahi hai, ko kisi bi ibadat dekh kar mutassir mat hona 


Hazrat Ali ke Kabr e Mubarak ki kai riwayat hai: 


(a) Oont par le jaya gaya apke jisme agdas ko, oont bidga, apke jisme Mubarak ko le 
gaya aur phir farishto ne apko dafn kiya 


(b) Hazrat Fatema Ls ¿dai ùl ya) ke bazu me apko dafn kiya gaya 


(c) Imam Hasan, Imam Hussain, Kambar apka ghulam aur khuch sathi le ja rahe the 
apke janaze ko Khizir ped) 424 zahir hote hain unhone rehnumayi ki aur wahan 


par dafn kiya gaya 


(d) Apke ghar Koofa ke andar ki apko dan kiya gaya, ya phir Koofa ke Jama Masjid 
ke kareeb apko dafn kiya gaya 


(e) Apka jo mazar hai wo Najf me mashur hai 
Hazrat Haroon Rasheed 48s dl daa, ek martaba shikr ke liye nikalte hain, shikari 
kutto ko unhone khuch janwar ke piche chora, ek magam par wo janwar aur wo 
khutte bhi ruk gaye, dekha to bahot hairaan hue, chunache apne iska zike ek 
buzurg se kiya, wajah batayi ke isliye ke yahan Maula e Qayenat Ali ka mazar 
hai, tum kaise keh sakte ho 


Unhone bataya, suno, Imam Zainul Abedin agsar yahan akar fateha para karte 
the, Imam Bagar bhi aya karte the, mere walid Imam Zainul Abedin ke saath 
raha karte the aur mere walid jab mai chota tha mujhe yahan laya karte the, goya 


ye is baat ke daleel hai ke Maula Qayenat yahan maffun hain 


Haroon Rasheed ne wahan patthar waghera laga diya, aur aane wale badshah 


mazar tamaeel karte rahe, wahed maghbara hai jahan 40 ton sona laga hua hai 


Yehi wo jagah hai jo Najf Ashraf kehlati hai, Jamhur Ullema ka ittefaaq yehi hai 
ke Najfashraf hi apka mazar e aqdas hai 


(f) Jis oont me Hazrat Ali ka jism tha wo gum gaya aur phir wo Koofa, Iran, wagera 
se hota hua Afghanistan pahonch gaya, yahan Hazrat Ali ka bahot alishan mazar 
bana hua hai. Afghani Ullema kehte hain ke hum 5000 kitabo se sabit karne ko 


taiyar hain ke Hazrat Ali ka mazar ye hai 


